cyanic-selkie/wikianc huggingface dataset:
Hagen–Poiseuilleova jednačina
Analogija sa električnim krugovima
Ovaj koncept je koristan jer je efektivni otpor u cijevi obrnuto proporcionalan četvrtom stepenu radijusa. Ovo znači da ako prepolovimo veličinu cijevi, otpor kretanju fluida povećat će se 16 puta.
I Ohmov i Poiseuilleov zakon ilustruju transportni fenomen.
El-Hidžr
Sura El-Hidžr (arapski سورة الحجر, Sūretul Hidžr; bosanski: Kamena zemlja) jest petnaesta sura svete islamske knjige Kur'ana. Sadrži 99. ajeta i ubraja se u mekanske sure (sure objavljene u Meki). Objavljena je posljednjem Božijem Poslaniku Muhamedu, ubrzo nakon dvanaeste sure Jusuf, posljednje godine Muhamedovog boravka u Meki, nakon čega je izbjegao u Medinu, radi stalnih progona od strane protivnika islama.
Elif-Lam-Ra
Jedna je od 29 sura koje počinju sa karakterističnim početkom, odnosno odvojenim harfovima. Peta je i posljednja kur’anskih sura koje počinju sa karakterističnim znakom, trostrukim harfom Elif-Lam-Ra (ostale sure su:Junus, Hud, Jusuf i Ibrahim). Početni harfovi su međusobno povezani: أ ل ر. Različita su mišljenja Islamskih učenjaka u vezi značenja ovog ajeta. Ibn Kesir u svome tefsiru navodi 5 mišljenja od kojih navodi kao najjače da su to takozvani "Mutešabih" ajeti. A poznati moderni mufessir Sejid Kutb u svome djelu "U okrilju Kur'ana" kaže da je u tim ajetima Allah otkrio srž građe Kur'ana, kao što atom tvori materiju, tako i spomenuta slova tvore Kur'an, nadalje kaže da je samim time ovaj ajet "mudžiza" (čudo) Kur'ana.
Ime sure
Hidžr ("Meda-in-Salih" ili "Salihov grad") je ostatak predislamskog grada u Medinskoj oblasti u Saudijskoj Arabiji. Pretpostavlja se da mu je starost od 3000 p.n.e. Pod zaštitom je UNESCO-a od 2008. godine. Ime područja "Hidžr" se spominje od 80. pa do 84. ajeta.
Sadržaj
Početak sure je prijetnja "nevjernicima" koji Poslanika nazivaju "luđakom" (6.ajet), uništavanjem kakvo su doživjeli prijašnji narodi (4-5. ajet). Od 16. ajeta ljudi se navode na razmišljanje o Allahu i onome što im je On dao od znakova kao što su: sazvježđa, Zemlja iz koje izlazi hrana, vjetrovi.
Dalje se spominje slučaj stvaranja prvog čovjeka, Adema (26. ajet) i Iblisovo odbijanje Allahove naredbe da se pokloni Ademu (26-50. ajet). U 45. ajetu se obećava Džennet za "one koji se budu bojali Allaha" i budu se "klonili Njegovih zabrana". Od 51. ajeta se spominju Poslanici Islama i to: Ibrahim (od 51. do 74. ajeta), zatim zatim stanovnici Ejke (78. i 79.) i stanovnici Hidžra (po kome je sura dobila ime).
Vanjski linkovi
✅
12. decembar
12. decembar / prosinac (12. 12) jest 346. dan godine po gregorijanskom kalendaru (347. u prestupnoj godini). Do kraja godine ima još 19 dana.
Paranoidna shizofrenija
Paranoidna shizofrenija se javlja kasnije u trećoj ili četvrtoj deceniji života. Prisutne su relativno trajne sumanute paranoidne ideje, obično udružene sa halucinacijama, naročito slušnim, i poremećajima opažanja. Sumanute ideje su najčešće ideje proganjanja (mogu navesti bolesnika da izvrši suicid), ideje veličine ili oboje (tada uslovljavaju nasilničko ponašanje bolesnika), ali se mogu javiti i ideje sa drugim sadržajima, kao što su religijske sumanute ideje, sumanute ideje ljubomore, i dr. Sumanute ideje su nelogične i manje ili više nesistematizovane. Bolesnici su nepovjerljivi, sumnjičavi, razdražljivi, mogu biti agresivni kada od progonjenih postaju progonitelji.
Kasniji početak bolesti omogućava bolesniku relativno očuvanje već stečenih socijalnih relacija, snage Ega su veće, te ispoljavaju manju regresiju i bolje kontrolišu svoje emocionalno reagovanje i ponašanje nego što je to slučaj kod drugih subtipova shizofrenije. Uspjevaju često da se adekvatno ponašaju u socijalnim situacijama. Inteligencija u područjima koja nisu zahvaćena psihozom je najčešće intaktna. Oboljenje ima remitirajući i lagano progresivan tok uz relativno dobru prognozu, koja se postiže adekvatnim savremenim liječenjem.
Poremećaji afekta, volje, govora te katatoni simptomi ili nisu prisutni ili su slabo uočljivi. U ovaj oblik se uključuje parafrenija, a isključuje paranoja.
Vrste vode (islam)
U skladu sa islamskim vjerskim zakonom, postoji više vrsta vode koje se mogu ili ne mogu upotrijebiti za obredno i puno čišćenje prije obavljanja vjerskih dužnosti.
Čista i čisteća voda
Tu spada:
U ovu vrstu vode spada i ona koja je izmijenjena uslijed dugog stajanja ili zbog miješanja sa nečim što je čisto, a ne može se odvojiti od vode, poput lišća ili zemlje.
Čista, ali ne i čisteća voda
Ovo je voda koja je po svojoj prirodi čista za konzumiranje, ali se njome nije moguće očistiti za obavljanje vjerskih dužnosti. Ovdje spada voda za koju se i ne može reći da je voda, kao što je npr. sirće, sokovi, ružina voda, te voda koja je promijenjena nečim što se ne može odvojiti od nje, ali što ne spada u čisteće stvari, kao npr. sapun.
U čiste vode spada i sperma, s tim da je preporučljivo oprati je ukoliko se nađe na odjeći ili tijelu.
Nečista voda
U nečiste vode spadaju sve one tekućine koje se sastoje od bar neke supstance koja je zabranjena šerijatom. Njima se nije moguće obredno očistiti, a zabranjene su i za piće. Također je potrebno ukloniti bilo koje prisustvo ovih tekućina sa odjeće i prostora za obitavanje. Tu spadaju alkoholna pića, krv, mokraća, gnoj, mezija, vedijja, te bilo koja voda u koju je upala nečist.
Što se tiče vode u koju je upala nečist, a ako je promijenila jedno od tri svojstva: boju, okus ili miris, ona nije ni čista ni čisteća. Međutim ako se ni jedno svojstvo ne izmijeni, ona je čista i čisteća, s tim što imam Šafija uvjetuje da njena količina bude veća od pola kubnog metra.
Sûr
Ovo je voda koja ostane u posudi nakon pijenja. Čovječiji sûr, kao i sûr nekih životinja, svejedno da li se njihovo meso jede ili ne, čist je i čisteći, osim vode koju je pio pas ili svinja, koja spada u nečistu vodu.
Kiwa
mini|230 px|Hinemoanini valovi erodiraju kopno. Kiwa je božanski čuvar okeana u maorskim pričama. Maorski naziv za Tihi okean je Te moana nui a Kiwa (Veliki Kiwin okean). Kiwine su žene Parawhenuamea, božica potoka i Hinemoana, božica okeana, sa kojom ima mnogo djece.
Drugi mitovi
U drugim verzijama je Kiwa čuvar ili brat Hinemoane, ali mu je ona i žena. U nekim dijelovima Novog Zelanda Hinemoana je nepoznata; umjesto nje se spominje božica imenom Wainui ("velika voda"). U jednoj verziji je Hinemoana prevarila Kiwu sa Rangijem, pa se Rangijeva žena Papa razljutila, a Hinemoana je, kao božica mora, poslala na nju valove koji erodiraju obalu. Porodica rakova Kiwaidae je nazvana po Kiwi, jer su rakovi po mitologiji Kiwini potomci. Naučnici koji su otkrili te rakove su mislili da je Kiwa žensko božanstvo, pa su naveli da je Kiwa "majka svih rakova u polinezijskoj mitologiji".
V. Stajaći djelatni sdrug
V. ustaški stajaći sdrug (ponekad zvan i V. Stajaći djelatni sdrug) bio je jedinica Ustaške vojnice tokom drugog svjetskog rata. Sdrug je nastao od dijela I. ustaškog sdruga, popularno zvanog Crna legija, zbog čega je i V. sdrug bio poznat pod tim nadimkom. Komandant V. sdruga bio je ustaški pukovnik Rafael Boban, a njegov zamjenik ustaški dopukovnik Josip Kožić.
1943.
Brojno stanje sdruga, zbog stalnih borbi u kojima je bio angažiran i odlaska dijela ljudi u druge postrojbe, polovicom 1943. toliko je smanjeno da je nekoliko bojni ukinuto, a ljudima su popunjene ostale bojne. U maju štab je premješten u Livno. Uz tri bojne i gorsku bitnicu imao je u sastavu i oklopnu satniju (četu), a povremeno su mu operativno podređene ustaške bojne iz Dalmacije i Hercegovine. Krajem augusta povlači se iz Glamoča u Livno.
U isto vrijeme ne uspijeva obraniti Bugojno, ali krajem augusta odbija partizanski napad na Livno. Neuspjeh je doživio i pokušaj da se sredinom septembra okruženi Kupres opskrbi hranom i streljivom iz Tomislavgrada. Početkom oktobra sdrug se povlači iz Livna i Tomislavgrada u Posušje iz kojeg je uskoro izbačen. Sdrug se povlači u Imotski iz kojeg je ubrzo povratio Posušje. Jesen prolazi u borbama s dalmatinskim partizanima oko Posušja i na području Imotske krajine. U decembru sudjeluje u pothvatu ZIETHEN i s njemačkim snagama prodire iz Posušja i zauzima Tomislavgrad i Šujicu.
1944.
U januaru 1944. po naredbi Ante Glavićaa, V. sdrug je premješten u Zagreb gdje se trebao odmoriti te popuniti ljudstvom, oružjem i opremom. Nakon toga je trebao biti upućen prema Tuzli koju su tada ugrožavali partizani. No po Bobanovom prijedlogu V. sdrug je upućen u Podravinu u borbu protiv partizana s Bilogore. U sastav zdruga tada ulazi ustaška bojna iz Bjelovara. Dio sdruga s 1. PTS pukovnijom čini operativnu skupinu za izvođenje napadnih pothvata i intervencije.
U oktobru počinju zajednička napadna djelovanja 6. slavonskog i 10. zagrebačkog korpusa te 7. divizije NOVJ, ukupno 13 brigada, u Podravini kojima su do polovice listopada zauzeti Pitomača, Kloštar, Đurđevac, Virje i Novigrad. Za borbu protiv partizana Nijemci su namjeravali iskoristiti dvije mađarske divizije jer su Mađari smatrali da ustaške jedinice nisu bile dovoljne za suzbijanje partizana. Želeći spriječiti ulazak mađarskih jedinica na teritorij NDH, Boban je zajedno sa Antom Moškovom i njegovim Poglavnikovim tjelesnim sdrugom, ne poštujući zapovjedi njemačkog generala Anleba, krenuo u akciju i uspješno ju izveo bez upotrebe mađarskih jedinica. Od 13. do 17. oktobra V. sdrug s dijelovima PTS-a odbija jak napad na Koprivnicu. V. sdrug je nakon toga ušao u sastav ''5. hrvatske divizije'' sa sjedištem u Bjelovaru. Komandant divizije bio je Boban.
NGC 3926A
NGC 3926A (također poznat kao MCG 4-28-74, PGC 37079 i UGC 6829) je eliptična galaksija koja je udaljena oko 390 miliona sg od Zemlje i nalazi se u sazviježđu Lav. Najveći prečnik je 0,50 (57 hiljada sg) a najmanji 0,4 uglovnih minuta (45 hiljada sg).
Piet Mondrian
Pieter Cornelis (Piet) Mondriaan, od 1912. Mondrian (Amersfoort, 7. mart 1872. - New York, 1. februar1944.), holandski slikar i teoretičar. Uveliko je pridonio umjetničkoj grupi De Stijl koju je osnovao Theo van Doesburg. Razvio je novi oblik apstraktne umjetnosti nazvan neoplasticizam.
Studirao je od 1892. na akademiji u Amsterdamu. Obuzet religioznim problemima, proučava teozofske spise i postaje član sekte. Iz ovoga razdoblja potiču platna prožeta mistikom, sa motivima osamljenih kuća u dubokim tonalitetima i neobičnim osvjetljenjima. Početak rata 1914. zatekao ga je u Amsterdamu. Oko 1915. napušta motiv kao ishodište; plohu komponuje slobodno, u preglednom i smirenom ritmu obojenih kvadratnih površina, obrubljenih rasterom crnih linija (likovna umjetnost). Koloristička skala je reducirana na tri osnovne boje: žutu, modru i crvenu. Godine 1917. jedan je od osnivača pokreta „De Stijl“ i formulira principe neoplasticizma.
U posljednjim godinama motivi njegovih slika reducirani su na minimum; konačno su njegova platna sadržavala samo nekoliko obojenih ploha na bijeloj podlozi. U platnima nastalim u Americi nestaje karakteristična crna linija, čime je ublažen opći dojam i postignut življi i vedriji ritam plohe.
IC 1582
IC 1582 (također poznat kao ESO 474-24, MCG -4-3-3 i PGC 2701) je galaksija koja je udaljena oko 486 miliona sg od Zemlje i nalazi se u sazviježđu Kit. Najveći prečnik je 1,10 (156 hiljada sg) a najmanji 0,3 uglovnih minuta (42 hiljade sg). Prvo otkriće je napravio DeLisle Stewart 3. novembra 1898. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
13. decembar
13. decembar / prosinac (13. 12) jest 347. dan godine po gregorijanskom kalendaru (348. u prestupnoj godini). Do kraja godine ima još 18 dana.
Wies
Wies je tržišna općina u okrugu Deutschlandsberg u austrijskoj saveznoj pokrajini Štajerskoj. Wies je zadnja stanica tzv. S-Bahn linije S6 koja povezuje južni dio okruga preko Lannacha i Liebocha, sa Grazom. Općina je poznata po crkvi  Kirche Zum gegeißelten Heiland auf der Wies. Prvo spominjanje Wiesa je iz 1170. godine, gdje se spominje dio općine Etzendorf. 1280. godine postoje podaci o dvorcu Burgstall.
Množenje
a i b se nazivaju faktori. Rezultat, „a puta b“, se naziva proizvod.
Množenje viže uzastopnih brojeva
Pri množenju više brojeva se koristi slovo Π iz grčkog alfabeta :
ili
Odnosno imamo da je
Ponovljeno množenje istih faktora zamjenjujemo potenciranjem
Notacija
malo|lijevo
Npr. pišemo 3 · 4 za 4 + 4 + 4. To se čita „tri puta četiri“.
Umjesto 3 · 4 nekad se piše 3 × 4. U računarskim programima se često koristi znak *. Pri množenju varijabli možemo pisati npr. (5x, xy).
Suprotna operacija je dijeljenje.
Osobine množenja
U skupu racionalnih, realnih i kompleksnih brojeva, svaki broj osim nule ima tačno jedan inverzan broj.
Inverzan broj broja a je. Inverzan broj inverznog broja a je broj a
Cijeli brojevi
Ako su u skupu cijelih brojeva faktori istog znaka proizvod je pozitivan, a ako su različitih predznaka onda je negativan.
Iracionalni brojevi
Neka je iracionalan broj, tada je proizvod ab granična vrednost
gdje je racionalan broj i predstavlja približnu vrednost broja b. kompleksan broj
Kompleksni brojevi
Kompleksan broj z možemo zapisati kao uređeni par ili u trigonometrijskom obliku:
Zbog i^2=-1 je
.
Množenje vektora
(Vektor množimo skalarom tako što se svaka njegova koordinata pomnoži skalarom. Ova operacija je komutativna) (Skalarni proizvod vektora je skalar jednak zbiru proizvoda odgovarajućih koordinata) (Vektorski proizvod vektora je novi vektor, čiji je intenzitet jednak površini paralograma koji vektori-faktori zaklapaju, pravac mu je normalan na ravan koju vektori-faktori definišu, a smjer se definiše pravilom lijeve ili desne ruke, zavisno od konvencije. Ovaj proizvod je specifičan za, i antikomutativan je. Vektorski proizvod se računa kao determinanta matrice.)
(Mješoviti proizvod tri vektora je skalar koji je jednak zapremini paralelopipeda koji ti vektori zaklapaju. Zapisuje se kao [a, b, c] )
Množenje matrica
Neka su date matrice A i B veličine mA×nA i mB×nB. Proizvod AB je definisan ako je nA = mB, a dobijena matrica ima dimenzije mA×nB. Elementi matrice-proizvoda su
Množenje matrica nije komutativno. Matrice 1×3 i 3×2 možemo pomnožiti samo na jedan način, a 5×4 i 4×5 sa obe strane, ali proizvodi neće imati istu veličinu (5×5 na jedan i 4×4 na drugi način). Ako se pomnože dve kvadratne matrice iste veličine, proizvodi su takođe iste veličine, i može se definisati komutator
Reference
Multiplication
Hebefrena shizofrenija
Hebefrena shizofrenija je oblik shizofrenije koji se označava kao radikalni, nuklearni oblik shizofrenije koji je najbliži Kraepelinovoj karakterizaciji ovog poremećaja (dementia praecox). Riječ potiče od grčkih riječi hebos-dječak i phrenos-duša.
Hebefrena forma ima rani početak nakon puberteta. Javlja se između 15. i 25. godine života. Upadljive su afektivne promjene. Karakteriše se izraženom regresijom i dezinhibiranim, dezorganizovanim djetinjastim, neodgovornim, obesnim i bizarnim ponašanjem, kao i manirizmima, sklonosti neumjesnim šalama i okupiranosti filozofskim temama. Emocionalne reakcije su neadekvatne i promjenljive, često praćene smijanjem i kikotanjem bez vidljivog razloga, bizarnim grimasiranjem. Raspoloženje je povišeno i neprimjereno, mišljenje je dezorganizovano, a govor nekoherentan. Javlja se težnja ka socijalnoj izolaciji. Držanje se opisuje kao luckasto, blesasto.
Može početi postepeno sa izraženim negativnim simptomima ili akutno i perakutno u obliku halucinatorno-paranoidnog sindroma sa fenomenima depersonalizacije i derealizacije. Sumanutosti i halucinacije su prolazne i fragmentirane. Simptomi se mogu javiti bez uočljivog povoda, zatim u toku toksoinfektivnih oboljenja ili psihoreaktivno. Prognoza je obično loša zbog brzog razvoja negativnih simptoma, naročito zaravnjenog afekta i gubitka volje, što brzo dovodi do najdublje dezintegracije. Dijagnisticira se samo u adolescenata i mladih odraslih osoba, uz kontinuirano posmatranje u trajanju od dva do tri mjeseca. Naziva se još i dezorganizirana shizofrenija (DSM-IV).
Svjetsko prvenstvo u biatlonu 2023 – masovni start (žene)
Utrka u masovnom startu na 12,5 km na Svjetskom prvenstvu u biatlonu 2023. u ženskoj konkurenciji održala se 19. februara 2023. u njemačkom gradu Oberhofu. Pravo nastupa imale su 30 biatlonaki, a za razliku od utrka masovnog starta u Svjetskom kupu, startni brojevi su podijeljeni nositeljicama zlatnih, srebrnih a zatim bronzanih medalja u pojedinačnim disciplinama, zatim petnaestorici po plasmanu u ukupnom plasmanu Svjetskog kupa, a ostala mjesta su podijeljena najuspješnijim takmičarkama na ovom prvenstvu, koji nisu spadali u gornje kriterije.
Rezultati
Početak utrke je bio u 15:15.
NGC 966
NGC 966 (također poznat kao ESO 545-30, MCG -3-7-29 i PGC 9626) je eliptična galaksija koja je udaljena oko 464 miliona sg od Zemlje i nalazi se u sazviježđu Kit. Najveći prečnik je 1,00 (135 hiljada sg) a najmanji 0,9 uglovnih minuta (122 hiljade sg). Prvo otkriće je napravio Francis Preserved Leavenworth 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Mostarski derbi
mini|250px|Red Army na derbiju Mostarski gradski derbi je mostarski nogometni derbi između FK Velež i HŠK Zrinjski, koji se odigrava najčešće u sezonama Premijer lige BiH. Riječ je o derbiju visokog rizika, što je posljedica ratnih animoziteta nastalih tokom Bošnjačko-hrvatskog rata (1992–1994).To je najstariji veliki derbi u Bosni i Hercegovini, a također jedan od najstarijih derbija u regiji.
Historija
Popratni derbi koji prati samu utakmicu jest onaj na tribinama između dvije mostarske navijačke grupe:
Metro-linija 6 (Pariz)
mini|Plan linije Metro-linija u Parizu je linija Pariskog metroa u gradu. Povezuje stanice Charles de Gaulle - Étoile na zapadu, sa stanicom na istoku Nation.
Postshizofrena depresija
Postshizofrena depresija je podtip shizofrenije u kojoj je prisutna depresivna epizoda koja može biti produžena, a javlja se kao posljedica shizofrene bolesti. Neki pozitivni ili negativni simptomi moraju biti pristni, ali ne preovladavaju duže u kliničkoj slici.
Depresivna stanja povećavaju rizik od samoubistva. U slučaju da nema više shizofrenih simptoma, depresivna epizoda se mora dijagnostikovati kao F32.-. Ako su pak shizofreni simptomi floridni i naglašeni, treba zadržati dijagnozu odgovarajućeg podtipa shizofrenije (F20.0-F20.3). Antipsihotici mogu dovesti do ispoljavanja depresije kod liječenih shizofrenih bolesnika.
Adelajda Pariska
Bila je kćerka grofa Pariza Adalarda i njegove supruge te sestra opata Vulfarda.
Oko 875 Adelajda se udala za kralja Luja II kao njegova druga supruga. On je morao napustiti svoju prvu suprugu, Ansgardu.
Katolička crkva je smatrala Adelajdin brak nevaljanim te je njena i Lujeva kćerka, princeza Ermentruda Francuska, službeno bila vanbračno dijete.
Papa je krunisao Luja za kralja Francuske, ali nije htio krunisati i Adelajdu.
U trenutku suprugove smrti, gospa Adelajda je bila trudna. Rodila je sina Karla III, preko kojeg je bila baka Luja IV Prekomorskog.
Enrico Caruso
Enrico Caruso (Napulj, 25. februar 1873. - Napulj, 2. august 1921.), italijanski operski pjevač
Pjevao je na svim većim evropskim i američkim operskim pozornicama. Od 1904. godine je prvi tenor opere Metropolitan u New Yorku. Stekao je reputaciju najvećeg tenora svoga vremena. Ostvario je repertoar od 67 uloga lirskog i dramatskog žanra i bio uzoran interpretet verističkih opera, a pjevao je i italijanske canzone. Majstor je klasičnog italijanskog vokalnog stila i tehnike, a fascinirao je svojim sonarnim izražajnim glasom, jedinstvenim po baršunastoj mekoći timbra.
14. decembar
14. decembar / prosinac (14. 12) jest 348. dan godine po gregorijanskom kalendaru (349. u prestupnoj godini). Do kraja godine ima još 17 dana.
Rezidualna shizofrenija
Rezidualna shizofrenija je hronični stadijum u razvoju shizofrene bolesti kod kojeg postoji jasna regresija od ranog do kasnog stadijuma shizofrene psihoze karakterizirana dugotrajnim, iako ne obavezno ireverzibilnim negativnim simptomima, npr. psihomotornom usporenošću, smanjenom aktivnošću, otupljenošću afekta, pasivnošću i manjkom inicijative, siromaštvom količine ili sadržaja govora; siromašnom neverbalnom komunikacijom izrazom lica, očiju, modulacije glasa ili stava tijela, nedovoljnom brigom o sebi i manjkom društvenih kontakata.
Mogu biti prisutni i pozitivni simptomi (sumanute ideje, halucinacije) ali oni ne utiču bitnije na ponašanje i odnose sa okolinom, jer je emocionalno reagovanje na njih pritupljeno. Simptomi bilo negativni, bilo pozitivni ne remete bitno socijalne relacije i određenu radnu sposobnost bolesnika.
Naziva se još i hroničnom nediferenciranom shizofrenijom ili shizofrenim rezidualnim stanjem.
Kattegat
mini|250px|Moreuzi Skagerrak i Kattegat Kattegat je moreuz između Danske i Švedske. Na sjeveru je preko Skagerraka povezan sa Sjevernim morem, a na jugu je povezan sa Baltičkim morem. Ima dužinu od 220 km u pravcu sjever-jug i prosječnu dubinu od 23 metra.
Geografija
Rijeke koje se ulijevaju u ovaj moreuz su Göta älv, Lagan, Nissan, Ätran i Viskan sa švedske strane i Gudenå sa danske.
Veća ostrva u moreuzu su Samsø, Læsø i Anholt.
NGC 6188
NGC 6188 (također poznat kao ESO 226-EN19) je emisijska i odrazna maglina i nalazi se u sazviježđu Oltar. Prvo otkriće je napravio John Frederick William Herschel 15. aprila 1836. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 1764
NGC 1764 (također poznat kao ESO 56-SC30) je otvoreno zvjezdano jato i nalazi se u sazviježđu Zlatna riba. Prvo otkriće je napravio John Frederick William Herschel 2. januara 1837. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Vrste nečistoća (islam)
Postoji više vrsta nečistoća, prema klasifikaciji islamskog prava. Svaku nečistoću je musliman dužan otkloniti kako sa svoje odjeće i tijela, tako i sa prostora na kojem obitava. Također je zabranjeno konzumiranje nečistoća.
Mrljina
Tu spada sve što ugine, osim čovjeka, ribe i skakavca, te ostalih insekata kao što su mrav ili pčela. Neki dijelovi mrljine su čisti, kao što je rog, papak, dlaka ili pero, te koža koja se može smatrati čistom nakon štavljenja.
Krv
Krv je nečista, bez obzira da li se radi o krvi iz neke posjekotine, ili krvi hajza ili nifasa.
Gnoj i mokraća
Osim gnoja i mokraće, u ovu grupu spada i ono što se povrati, te izmet.
Životinjski izmet
Ovdje nije u potpunosti donešen konsenzus islamskih naučnika, jer jedni smatraju da izmet i mokraća životinja čije se meso jede nije prljav.
Pas i svinja
Pas i svinja spadaju u nečiste životinje prema islamskom stajalištu, te je sve iz čega ove životinje jedu ili piju nečisto i treba se oprati više puta (7 puta), pri čemu je prvi put potrebno oprati pored vode i zemljom (ili sredstvima za pranje u modernom dobu).
Vedijja
Ovo je bijela čvrsta tekućina koja ponekad izlazi poslije napornog mokrenja
Mezija
Bijela sluzava tekućina koja izlazi iz spolovila prilikom nadražaja kod muškarca i žene.
Alkoholna pića
Kod većine islamskih učenjaka, alkoholna pića spadaju u nečistoću, mada ima i onih koji kažu da je alkohol čist, ali uz zabranu njegovog konzumiranja.
Maori
Maori ili Māori su polinezijski narod sa Novog Zelanda, etnolingvistički srodni Tahićanima i Havajcima, koji se na područje Južnog i Sjevernog ostrva, doplovivši u kanuima, naselio između 9. i 13. vijeka iz područja Polinezije. Prvi svoj sukob sa Evropljanima imali su već 1642. dolaskom Holanđana Abela Tasmana, a u bici su ubijena četvorica pripadnika njegove družine. Godine 1769. britanski istraživač James Cook uspostavlja prijateljske odnose sa Maorima. Od 1800tih posjete evropskim brodova bile su sve učestalije. Dolaskom evropskih naseljenika populacija Maora počinje opadati, i broj im je ratovima i uvezenim bolestima sveden na oko 100.000. Predstavnici maorskih poglavica i Britanaca sastali su se 1840. i potpisuju ugovor u Waitangiu po kojem postaju britanski građani i priznaju im se prava na zemlju. Novozelandskim popisom 2006. pod maorskim etničkim imenom izjasnilo se 565.329 osoba.
Ime
Riječ "Maori" nije etnonim u pravom smislu, i na maorskom jeziku označava nešto "prirodno" ili "one  koji se razlikuje od bogova ili duhova".
Jezik
Jezik Maora ima nekoliko dijalekata, srodan je tahićanskom sa kojim pripada polinezijskoj grupi malajsko-polinezijskih jezika i Velikoj austronezijskoj porodici. Maorskim se služi između 50.000 i 70.000 Maora (1991 Fishman, str. 231) od populacije koja je iznosila oko 310.000.
Jezik māori ima 5 samoglasnika (vokala) a, e, i, o, u (svaki sa svojom dužom verzijom ā, ē, ī, ō, ū) i 10 suglasnika (konsonanata) p, t, k, m, n, ng, wh, r, h, w. Riječi uvijek završavaju sa samoglasnikom.
Plemena
Na Sjevernom ostrvu naseljeni su: Ngai te Rangi, Ngapuhi, Ngarauru, Ngati Apa, Ngati Awa, Ngati Hau, Ngati Haua, Ngati Kahu, Ngati Kahungunu, Ngati Mahuta, Ngati Maniapoto, Ngati Maru, Ngati Paoa, Ngati Porou, Ngati Ranginui, Ngati Raukawa, Ngati Ruanui, Ngati Tai, Ngati Tama, Ngati Tamatera, Ngati Toa, Ngati Tuwharetoa, Ngati Whanaunga, Ngati Whatua, Rangitane, Rongo Whakataa, Taranaki, Te Aitanga-a-Makahi, Te Arawa, Te Aupouri, Te Rarawa, Tuhoe, Waikato, Whakatohea i Whanau-a-Apanui. Na Južnom ostrvu žive: Ngai Tahu (Ngāi Tahu), Ngati Mamoe, Poutini i Rangitane.
Historija
Maorske legende govore da su na Aotearou (Aotearoa; danas Novi Zeland) došli iz zemlje "Hawaiki" prije nekih 1000 godina. Aotearoa znači "Zemlja sa dugim bijelim oblakom", vulkanski je bila aktivna a planinski vrhunci prekriveni snijegom. Postoji nekoliko teorija o njihovom porijeklu. Prema Maorima, Hawaii i Hawaiki nisu isto a nisu ni blizu jedna drugoj. U novu domovinu dolaze u valovima na kanuima:
Socijalna organizacija
Dok je iwi fiksan u svom brojnom stanju i sastavu, dotle tapu nastaje kroz fiziju. Kada hapu postane prevelik u broju svojih članova, neki od njih će se odvojiti i osnovati novi hapu pod vodstvom jednog od poglavičinih sinova ili mlađe braće. Plemena čiji su preci došli na Novi Zeland u istom kanuu čine waku (waka =kanu), to jest konfederaciju čija je dužnost da pomažu jedni drugima. Postoje tri socijalne klase. Članovi dviju viših su slobodni ljudi sa aristokracijom rangatira (poglavicama). Robovi taure-kareka su porijeklom od ratnih zarobljenika.
Politička organizacija
Svaki hapu ima poglavicu iz rangatire. Rangatira najstarijeg hapua je ariki, vrhovni poglavica plemena. Pleme ili iwi je najviša politička jedinica maorskog društva a njegov poglavica upravlja ekonomskim projektima. Glave domaćinstava ili kaumatua kao grupa čine runanga ili vijeće zajednice. Konflikti između raznih hapua, ili među iwijima uobičajeni su i često završavaju ratom. Pobijeđeni su najčešće zarobljeni, ubijeni ili pojedeni.
Aerodrom
Aerodrom je određena površina na kopnu ili moru namijenjena uzlijetanju, slijetanju i kretanju aviona, a obuhvata zgrade, instalacije i opremu za tu svrhu potrebna ili je prostor otvoren za javni zračni saobraćaj, a čime ju određena područja s operativnim površinama, objektima, uređajima, postrojenjima, instalacijama i opremom, namijenjenima za kretanje, uzlijetanje, slijetanje i boravak zrakoplova, te prihvat i opremu aviona, putnika, prtljage, robe, stvari i pošte. Visina aerodroma je visina izmjerena na najvišoj tački USS aerodroma. Rulna staza je staza na aerodromu uređena za kretanje aviona po zemlji, namijenjena povezivanju raznih aerodromskih površina međusobno. U Bosni i Hercegovini postoje četiri međunarodna aerodroma: Sarajevo, Banja Luka, Tuzla i Mostar.
Infrastruktura aerodroma se sastoji od;
Prizna
Prizna je naseljeno mjesto u sastavu grada Senja, Ličko-senjska županija, Republika Hrvatska.
Historija
Do teritorijalne reorganizacije u Hrvatskoj nalazila se u sastavu stare općine Senj.
Stanovništvo
Na popisu stanovništva 2011. godine, Prizna je imala 45 stanovnika.
Napomena: ''U 1869. i 1880. sadrži dio podataka za naselje Jablanac.''
Popis 1991.
Na popisu stanovništva 1991. godine, naseljeno mjesto Prizna je imalo 79 stanovnika, sljedećeg nacionalnog sastava:
Lotarinška dinastija
Lotarinška dinastija je jedna od najvažnijih i najduže vladajućih dinastija u Evropi.
Porijeklom iz francuskog plemstva, članovi ove dinastije su vladali Lotaringijom (Lorenom) sve dok pretposljednji lotarinški vojvoda, Franjo III Stjepan, nije 1729. godine predao Lotaringiju bivšem poljskom kralju Stanislavu I, puncu francuskog kralja, u zamjenu za vlast nad velikim vojvodstvom Toskanom. Do tada su svi ogranci ove dinastije već bili izumrli, a među tim ograncima je i porodica Guise, čiji je posljednji član, Marija, vojvotkinja Guisea, umrla 1688. godine.
Vojvoda Franjo III Stjepan, tadašnja glava dinastije, oženio je nadvojvotkinju Mariju Tereziju, prestolonasljednicu Austrije i ostalih habsburških posjeda. Ona je bila posljednji član dinastije Habsburg, a njihovi potomci (nasljednici Marije Terezije) su svoju dinastiju nazivali Habsburško-lotarinškom dinastijom. U periodu između 1780. i 1918. godine Habsburško-lotarinška dinastija je vladala Svetim Rimskim Carstvom, Carevinom Austrijom, Carevinom Meksikom, Kraljevinom Ugarskom, Kraljevinom Hrvatskom, Kraljevinom Češkom, Kraljevinom Galicijom i Lodomerijom, Kraljevinom Ilirijom, Velikim vojvodstvom Toskanom, itd. Od 1918. godine ova dinastija više ne drži nijedno prijestolje.
Već 87 godina glava dinastije je Otto von Habsburg.
Alpsko skijanje na Zimskim olimpijskim igrama 2014 – superveleslalom (muškarci)
Takmičenje u alpskom skijanju na ZOI 2014. u Sočiju u disciplini superveleslalom u muškoj konkurenciji održano je u zimovalištu Rosa Hutor blizu Krasne Poljane u Krasnodarskom kraju 16. februara 2014. Trka je vožena u 10:00 po lokalnom vremenu. U trci su učestvovala 63 skijaša iz 28 zemalja.
Jednostavna shizofrenija
Jednostavna shizofrenija je poremećaj koji ima podmukao ali progredijentan razvoj čudnog ponašanja, nemogućnosti ispunjenja zahtjeva okoline i smanjenje cjelokupne aktivnosti. Svojstvena negativna obilježja rezidualne shizofrenije (npr. otupljeni afekat, gubitak volje) razvijaju se bez prethodnih očitih psihotičnih simptoma. Gubitak vitalnih dinamizama, tj. nagonska i socijalna stremljenja (anhormija), nezainteresovanost za socijalne kontakte i bilo kakvu aktivnost (tzv.atimohormički sindrom), hipobulija i abulija karakterišu ovu podkategoriju. Postoji spor ali progresivan razvoj bolesti u periodu od jedne godine.
Ovo je neproduktivna forma sa nedovoljno izraženim tek naznačenim simptomima, bez vidljive akutizacije simptoma i perioda remisija. Sumanute ideje i halucinacije nisu prisutne ili su tek naznačene. Bolest dovodi do potpunog opustošenja ličnosti. Pored hebefrenije ovo je najmaligniji oblik shizofrenije. Teško je ragraničavanje od shizoidnog poremećaja ličnosti.
La Motte-Picquet - Grenelle (Metro Pariz)
Metro stanica La Motte-Picquet - Grenelle pariskog metroa je podzemna stanica koja se nalazi u 15. arondismanu ispod avenije Avenue La Motte Picquet, po kojoj je i dobila ime. Pored linije metroa, stanica je povezana i linijama.
15. decembar
15. decembar / prosinac (15. 12) jest 349. dan godine po gregorijanskom kalendaru (350. u prestupnoj godini). Do kraja godine ima još 16 dana.
Netolerancija laktoze
Definicija
Netolerancija laktoze je uobičajeno stanje uzrokovano smanjenom sposobnošću probave laktoze, šećera koji se nalazi u mliječnim proizvodimas. Zahvaćeni variraju u količini laktoze koju mogu tolerirati prije nego što se simptomi razviju. ]Simptomi mogu uključivati bol u trbuhu, napuhnutost, proljev, plinove i mučninu. Intolerancija laktoze ne uzrokuje oštećenje gastrointestinalnog trakta.
Uzroci
Netolerancija laktoze nastaje zbog nedostatka enzima laktaza, za razgradnju laktoze na glukozu i galaktozu, u tankim crijevima. Postoje četiri tipa: primarna, sekundarna, razvojna i kongenitalna. Primarna intolerancija na laktozu nastaje kako količina laktaze opada kako ljudi stare. Sekundarna intolerancija na laktozu je posljedica povrede tankog crijeva. Takva povreda može biti posljedica infekcije, celijakije, upale crijeva ili drugih bolesti. Razvojna intolerancija laktoze može se javiti kod prijevremeno rođenih beba i obično se poboljšava u kratkom vremenskom periodu. Kongenitalna intolerancija laktoze je izuzetno rijedak genetički poremećaj u kojem se proizvodi malo ili nimalo laktaze od rođenja. Početak primarne netolerancije laktoze, najčešćeg tipa, obično je u kasnom djetinjstvu ili ranoj odrasloj dobi, ali prevalencija raste s godinama.
Neke ljudske populacije razvile su perzistentnost laktaze, u kojoj se proizvodnja laktaze nastavlja u odrasloj dobi, vjerovatno kao odgovor na prednosti mogućnosti varenja mlijeka od domaćih životinja. Neki su tvrdili da ovo povezuje netoleranciju sa prirodnom selekcijom, favoriziranjem osoba koje su postojane na laktazu, ali je također u skladu s fiziološkim odgovorom na smanjenje proizvodnje laktaze kada ona nije potrebna u kulturama u kojima mliječni proizvodi nisu dostupni izvor hrane. Iako se prvo smatralo da populacije u Evropi, Indiji, Arabiji i Africi imaju visoke stope perzistencije laktaze zbog jedne mutacije, postojanost laktaze je praćena nizom mutacija koje su se javljale nezavisno. Različiti aleli za perzistentnost laktaze razvili su se najmanje tri puta u populacijama istočne Afrike, sa postojanošću od 26% (Tanzanija) do 88% u Beja stočarskoj populaciji u Sudanu.
Akumulacija epigenetičkih faktora, prvenstveno metilacija DNK, u proširenoj LCT regiji, uključujući gen Pojačivač koji se nalazi u MCM6 genu blizu C/T-13910 SNP, također može doprinijeti nastanku netolerancije laktoze kod odraslih. Ekspresija "LCT" u intestinalnom epitelu miševa ovisno o dobi bila je metilacija DNK u genskom pojačivaču.
Znakovi i simptomi
Glavna manifestacija intolerancije laktoze je nuspojava na proizvode koji sadrže laktozu (prvenstveno mlijeko), uključujući abdominalnu nadutost i grčeve, dijareju, mučninu, podrigivanje i povraćanje (posebno kod adolescenata). Pojavljuju se pola do dva sata nakon konzumiranja. Ozbiljnost ovih znakova i simptoma se obično povećava sa količinom konzumirane laktoze; većina ljudi koji ne podnose laktozu mogu tolerisati određeni nivo laktoze u svojoj ishrani bez štetnih efekata.
Dijagnoza i liječenje
Dijagnoza se može potvrditi ako simptomi nestanu nakon eliminacije laktoze iz prehrane. Ostali prateći testovi uključuju test zadaha na vodik i test kiselosti stolice. Ostala stanja koja mogu izazvati slične simptome uključuju sindrom iritabilnog crijeva, celijakiju i upalu crijeva. Intolerancija laktoze razlikuje se od alergija na mlijeko. Liječenje je obično smanjenjem količine laktoze u ishrani, uzimanjem suplemenata laktaze ili liječenjem osnovne bolesti. Ljudi obično mogu popiti najmanje jednu šolju mlijeka po sjedenju, bez razvoja značajnih simptoma, a veće količine se tolerišu ako se piju uz obrok ili tokom dana.
Kako bi se procijenila netolerancija laktoze, crijevna funkcija dovodi se u pitanje, unosom više mliječnih proizvoda nego što se može lahko probaviti. Klinički simptomi se obično pojavljuju u roku od 30 minuta, ali mogu potrajati i do dva sata, ovisno o drugoj hrani i aktivnostima. Za očekivati je značajna varijabilnost u odgovoru (simptomi mučnine, grčevi, nadimanje, dijareja i podrigivanje), budući da obim i težina netolerancije laktoze varira među pojedincima.
Sljedeći korak je da se utvrdi da li je to posljedica primarnog nedostatka laktaze ili osnovne bolesti koja uzrokuje sekundarni nedostatak laktaze. Ljekari bi trebali istražiti prisustvo nedijagnosticirane celijakije, Crohnovu bolest, ili druge enteropatije kada se sumnja na sekundarni nedostatak laktaze, a infektivni gastroenteritis je isključen.
Intolerancija laktoze razlikuje se od alergija na mlijeko, imunskog odgovora na proteine kravljeg mlijeka. Mogu se razlikovati u dijagnozi davanjem mlijeka bez laktoze, bez simptoma u slučaju intolerancije laktoze, ali iste reakcije kao na normalno mlijeko u prisustvu alergije na mlijeko. Osoba može imati oba stanje. Ako je potrebna pozitivna potvrda, a dostupna su četiri testa.
Upravljanje
Kada je intolerancija na laktozu uzrokovana sekundarnim nedostatkom laktaze, liječenje osnovne bolesti može omogućiti da se aktivnost laktaze vrati na normalne razine. Kod osoba sa celijakijom, netolerancija laktoze se normalno vraća ili poboljšava nekoliko mjeseci nakon početka dijete bez glutena, ali može biti potrebno privremeno ograničenje unosa laktoze u ishrani.
Osobe s primarnim nedostatkom laktaze ne mogu promijeniti sposobnost svog organizma da proizvodi laktazu. U društvima u kojima je netolerancija laktoze normalna, ne smatra se stanjem koje zahtijeva liječenje. Međutim, tamo gdje su mliječni proizvodi veća komponenta normalne prehrane, mogu biti korisni određeni napori. Postoje četiri opća principa u liječenju intolerancije na laktozu: izbjegavanje laktoze u ishrani, zamjena za održavanje unosa nutrijenata, regulacija unosa kalcija i korištenje zamjene za enzime. Redovna konzumacija mliječne hrane zbog nedostatka laktaze. pojedinci također mogu smanjiti simptome netolerancije podsticanjem adaptacije bakterija debelog crijeva.
Izbjegavanje hrane
Primarni način upravljanja simptomima intolerancije laktoze je ograničavanje unosa laktoze na nivo koji se može tolerirati. Osobe s manjkom laktaze razlikuju se u količini laktoze koju mogu tolerirati, a neki navode da njihova tolerancija varira s vremenom, ovisno o zdravstvenom stanju i trudnoći. Međutim, kao pravilo, ljudi s primarnim nedostatkom laktaze i bez ozljede tankog crijeva obično su u stanju da konzumiraju najmanje 12 grama laktoze po uzimanju bez simptoma, ili sa samo blagim simptomima, s većim količinama koje se tolerišu ako se konzumiraju uz obrok ili tokom dana.
Epidemiologija
Sveukupno, oko 65%-70% odraslih iskusi neki oblik netolerancije laktoze tokom života, ali postoje značajne razlike između populacija i regija; stope su čak 5% među sjevernim Evropljanima i čak preko 90% odraslih u nekim zajednicama u Aziji. Ostali sisari normalno gube sposobnost varenja laktoze nakon odbijanja i to je bilo predačko stanje svih ljudi prije nedavne evolucije trajnosti laktaze, koja proširuje toleranciju na laktozu u odraslu dob. Perzistentnost laktaze evoluirala je u nekoliko populacija nezavisno, vjerovatno kao adaptacija na pripitomljavanje mliječnih životinja prije oko 10.000 godina. Danas prevalencija netolerancije laktoze uveliko varira između regija i etničkih grupa. Sposobnost varenja laktoze najčešća je kod ljudi evropskog porekla, a u manjoj meri u delovima Bliskog istoka i Afrike. Tradicijske kulture ishrane odražavaju lokalne varijacije u toleranciji i historijski su se mnoga društva prilagođavala niskom nivou tolerancije, praveći mliječne proizvode koji sadrže manje laktoze od svježeg mlijeka. Populacije koje su pripitomile životinje koje su se mogle musti i dalje su bile postojane na laktazu u područjima kao što su sjeverna i sjeverozapadna Evropa, Skandinavija, moderni Bliski Istok i sjeverozapadna Indija. Populacije koje su uzgajale životinje koje se ne koriste za mlijeko činile su ostatak svjetske populacije. Ove populacije obično imaju 90-100 posto stope netolerantnosti na laktozu.
Mali Antili
300p|mini|Položaj Malih Antila Mali Antili su lanac djelimično vulkanskih ostrva u Karipskom moru. Površina im je 13012 km2, sa 3,7 miliona stanovnika.
Prema geografskom položaju Mali antili se dijele na sljedeće grupe ostrva (smjer od sjevera prema istoku i zapadu):
Endosimbioza
Godine 1967. Lynn Margulis predložio je teoriju serijska endosimbioza, koja objašnjava pojavu eukariotske ćelije u simbiotskoj asimilaciji nekoliko bakterija s diferenciranim sposobnostima. Dakle, kako se ovaj termin obično koristi i za objašnjenje procesa kojim se prokariotske ćelije razvijala prema eukariotima, dobijajući njihove organele (poput hloroplasta i mitohondrija), proces poznat kao teorija eukariotskog endosimbiotskog porijekla. Organele endosimbiotskog porijekla izgledaju vrlo transformirane, ali zadržavaju svoj genom i množe se autonomno, otkrivajući svoje porijeklo kao različitih organizama.
Zahvaljujući endosimbiozi, eukariotski organizmi imaju sposobnost obavljanja metaboličkih procesa koji su se prvobitno razvili u bakterijama. Stoga, favorizirajući ovu endosimbiozu, prirodna selekcija je odabirala jedinke  sa simbiontima. To je slučaj sa disanjem u mitohondrijama, a fotosintezu obavljaju plastidi ili biološka fiksacija dušika ili, što obavljaju bakterije, često unutarćelijske, u korijenima određenih biljaka.
Teorija endosimbioze kod eukariota
Endosimbiotska teorija o porijeklu eukariota predložena je u 19. stoljeću, a kasnije je potkrijepljena eksperimentima koje je izveo Lynn Margulis. Endosimbiontska teorija je ideja da je eukariotska ćelija nastala u evoluciji fuzijom prethodno slobodnoživljećih protista (prokariota). p143 Teoriju je prvi predložio ruski botaničar Mereshkovsky 1905. Bila je razrađena priroda lišajeva; U ćelijama posmatrane su mitohondrije i hloroplast i zabilježena njihova sličnost sa bakterijama. Teorija je u početku odbačena, ali je preispitana kada se saznalo više o biologiji ćelije.
Ćelija eukariota je vrsta ćelija od koje se sastoje životinje i biljke. Neke ćelijske organele, poput mitochondrija i hloroplasta sadrže DNK. U svakom slučaju smatra se da je ova DNK ostatak genoma nekad neovisne bakterije. Teorija je da je ćelija eukariota natale fuzijom nekoliko bakterija ili jedinki archaea. Zajedno, nove ćelije su preživjele, napredovale i evoluirale u nove i složene oblike života. Porijeklo ostalih organela u eukariotskoj ćeliji je još uvijek u reviziji: ćelijsko jedro, njegova membrana, hromosomi i centromere, Golgijev aparat, bičevi ili cilije, unutarćelijske membrane. Neke od njih su možda imale i endosimbiotsko porijeklo.
Postoje mikrofosilski dokazi da su se prvi eukarioti pojavili prije otprilike 1.500 miliona godina. Endosimbiotska teorija sugerira da je eukariotska ćelija bila sposobna ugraditi drugu za održavanje obostrano korisnog suživota jer bi domaćin iskoristio proizvode koje je pravio endosimbiont, a domaćin bi im pružao zaštitu.
Predlaže se da su prve organele bile mitohondrija (budući da sve eukariotske ćelije nemaju hloroplaste), a potom serijskom endosimbiozom, ćelija predačkog  eukariota stekla  je endosimbionta koji je sposoban da vrši fotosintezu (cijanobakterije), koja bi kasnije evoluirale u plastide, kada su nastale prve zelene i [[crvene alge. Taj je proces poznat i kao primarna endosimbioza.
Postoji nekoliko dokaza koji podržavaju endosimbiotsku teoriju, kao što su činjenice da:
Ostale eukariotske endosimbioze
U nekim ćelijama plastide imaju tri ili više membrana, što govori da su pretrpjele ponovljenu endosimbiozu; ovaj fenomen se tumači  endosimbiozom  kao "paradigmom ruske lutke".
Tako su neke želene i crvene alge pretrpjele sekundarnu endosimbiozu kada su okružene hranjivom vakuolom drugog eukariota, a dokaz ovog procesa su plazmidi Chlorarachniophyta koji imaju četiri membrane; za prve se smatra da su originalne cijanobakterijske membrane, treća je izvedena iz membrana fagocitnih algi, a četvrta je ostatak membrane hranjive  vakuole. U nekima od njih mogu se vidjeti ostaci onoga što je bilo ćelijsko jedro (nukleomorf).
Endosimbioza u prokariota
Postoje dokazi da se simbioza dogodila između drevnih bakterija da bi se stvorila dvostrukomembranska klasa poznata kao gram-negativnih bakterija. Budući da se gram-negativne bakterije uključuju cijanobakterije, ovo je bio prvi od nekoliko takvih događaja u historiji eukariota.
NK Zvijezda Gradačac
Nogometni klub Zvijezda Gradačac je nogometni klub iz Gradačca, Tuzlanski kanton, Bosna i Hercegovina. Takmiči se u Prvoj ligi Federacije Bosne i Hercegovine.
Klub je osnovan 1922. godine. Najveći uspjesi su osvajanje druge i treće divizije bosanskohercegovačkog nogometa. Nadimak kluba je Zmajevi. Tradicionalne boje su crvena i bijela. Domaće utakmice igra na stadionu Banja Ilidža.
Vardar
Godine 1922. grupa studenata i đaka, na čelu sa Brankom Popovićem, osniva prvi nogometni klub pod nazivom Vardar. Ime Vardar sasvim slučajno su dali Branko Popović i Hasan Kikić. Obzirom da su se utakmice igrale samo ljeti, kada su djeca bila na školskom raspustu, ovaj klub nije bio član niti jednog nogometnog saveza, ali se uspio održati sve do početka Drugog svjetskog rata. Sve do tada igrali su se prijateljske utakmice, a prva utakmica sa nekim klubom iz drugog grada odigrana je sa Modričom 1923. godine.
Godine 1933. u Gradačcu dolazi do formiranja još jednog nogometnog kluba koji se zvao Zmaj. Odmah po formiranju ovog kluba nastalo je rivalstvo između Vardara i Zmaja, te kako su Zmajevi tražili susret sa Vardarom, to rivalstvo je poprimilo druge dimenzije. Naime, Vardar je pristao da odigra utakmicu pod uslovom da tim koji izgubi preda drugom timu loptu kao i svu drugu opremu, te da se mora rasformirati. Vardar je pobijedio sa 3:0 i prema dogovoru Zmaj se rasformirao i prestao sa daljim aktivnostima.
U periodu izmedju dva svjetska rata za Vardar su između ostalih igrali: Alić Nijaz, Alić Tasin, Džakić Ahmed, M. Halilović Rahman, Jovovič Mirko, Jovović Radovan, Kikić Hasan, Kikić Mustafa, Popović Doco, Popović Ljubo, Popović Nemanja, Pelešević Salih, Skenderović Mustafa, Spasojević Panto, Taslidžič Ešef, Taslidžić Fahrudin i Tirić Muharem. Nogometni klub Vardar postojao je sve do 1941. godine i pod tim imenom odigrao je utakmicu sa jednom njemačkom okupacionom jedinicom, koja se završila rezultatom 1-1. Prvim oslobađanjem Gradačca 1943. godine, veliki broj omladine, među kojima i tadašnjih nogometaša, odlazi u partizane čime prestaje igranje nogometa sve do kraja rata.
1945–1995
mini|desno||200px|NK Zvijezda, 1972. godine Godine 1945. ponovo se pokreće nogometna aktivnost, te se u augustu održava osnivačka skupština, na kojoj se naziv kluba mijenja u Zvijezda. Boja kluba je crvena i bijela, a znak na dresovima je bijeli krug sa crvenom petokrakom u sredini. Ime kluba kao i boja dresova su zadržani sve do današnjih dana, osim što je izmijenjen grb na kojem se više ne nalazi zvijezda petokraka. Od 1945. pa do 1992. godine Zvijezda se uglavnom takmičila u sreskoj, zonskoj, regionalnoj i podsaveznoj ligi, a najveći uspjeh u tom periodu postigla je 1978. godine, kada je postala član Republičke lige BiH.